CELEX: 32012R0716
Language: hu
Date: 2012-07-30 00:00:00
Title: A Bizottság 716/2012/EU végrehajtási rendelete ( 2012. július 30. ) egyes áruk Kombinált Nómenklatúra szerinti besorolásáról

7.8.2012   
            
            
               HU
            
            
               Az Európai Unió Hivatalos Lapja
            
            
               L 210/6
            
         A BIZOTTSÁG 716/2012/EU VÉGREHAJTÁSI RENDELETE
   (2012. július 30.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódexbizottság nem nyilvánított véleményt az elnöke által megállapított határidőn belül,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 30-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Csökkentett mennyiségű laktózt tartalmazó előtej-(/kolosztrum)por zselatinkapszulában, a kiskereskedelmi forgalom számára 120 kapszulát tartalmazó, lecsavarható tetejű műanyag dobozban kiszerelve, az alábbi (tömegszázalék) összetételben:
                              
                                          —
                                       
                                       
                                          tejzsír
                                       
                                       
                                          4,9
                                       
                                    
                                          —
                                       
                                       
                                          tejfehérje
                                       
                                       
                                          56,0
                                       
                                    
                                          —
                                       
                                       
                                          laktóz
                                       
                                       
                                          0,2
                                       
                                    A címkén feltüntetett, javasolt napi adag kétszer két kapszula.
                              A címke alapján a terméket emberi fogyasztásra szánják.
                           
                        
               
                  1901 90 99
               
               
                  A besorolást a Kombinált Nómenklatúra értelmezésére vonatkozó 1., 3. a) és 6. általános szabály, valamint a 1901, a 1901 90 és a 1901 90 99 KN-kód szövegezése határozza meg.
                  A por zselatinkapszulákba történő kiszerelése meghatározza a termék élelmiszer-készítményi jellegét és ekként történő felhasználását. A 0404 vámtarifaszám alá osztályozás ennélfogva kizárt (lásd még: a Harmonizált Rendszer Magyarázata (HRM), 4. árucsoport, Általános rendelkezések, I. pont, harmadik bekezdés, a) pont).
                  A termék nem sorolható a 2106 vámtarifaszám alá mint élelmiszer-készítmény, mivel a 1901 vámtarifaszám szövege – mint a 0401–0404 vámtarifaszám alá tartozó árukból készített élelmiszer-készítményt – pontosabban meghatározza (lásd még a 2106 vámtarifaszámhoz tartozó HRM 1. pontjának második bekezdését). A 3001 vámtarifaszám alá osztályozás kizárt, lévén nem a 30. árucsoport értelmében vett terápiás vagy megelőző célú termék.
                  Tulajdonságaira tekintettel a terméket ezért a 1901 vámtarifaszám alá kell osztályozni, mint a 0401–0404 vámtarifaszám alá tartozó árukból készített élelmiszer-készítményt (lásd még a HRM 19. árucsoport, Általános megjegyzések, első bekezdését).
               
            
                  
                              2.
                           
                           
                              A kiskereskedelmi forgalom számára színes kartondobozonként három–hat levélen, levelenként buborékcsomagolásban húsz hidroxipropil-cellulóz kapszulában kiszerelt előtej-(/kolosztrum)por, az alábbi (tömegszázalék) összetételben:
                              
                                          —
                                       
                                       
                                          tejzsír
                                       
                                       
                                          6,9
                                       
                                    
                                          —
                                       
                                       
                                          tejfehérje
                                       
                                       
                                          35,7
                                       
                                    A termék laktózt is tartalmaz.
                              A címkén feltüntetett, javasolt napi adag háromszor egy-két kapszula.
                              A címke alapján a terméket emberi fogyasztásra szánják.
                           
                        
               
                  1901 90 99
               
               
                  A besorolást a Kombinált Nómenklatúra értelmezésére vonatkozó 1., 3. a) és 6. általános szabály, valamint a 1901, a 1901 90 és a 1901 90 99 KN-kód szövegezése határozza meg.
                  A por hidroxipropil-cellulóz kapszulákba történő kiszerelése meghatározza a termék élelmiszer-készítményi jellegét és ekként történő felhasználását. A 0404 vámtarifaszám alá osztályozás ennélfogva kizárt (lásd még: a Harmonizált Rendszer Magyarázata (HRM), 4. árucsoport, Általános rendelkezések, I. pont, harmadik bekezdés, a) pontját).
                  A termék nem sorolható a 2106 vámtarifaszám alá mint élelmiszer-készítmény, mivel a 1901 vámtarifaszám szövege – mint a 0401–0404 vámtarifaszám alá tartozó árukból készített élelmiszer-készítményt – pontosabban meghatározza (lásd még a 2106 vámtarifaszámhoz tartozó HRM 1. pontjának második bekezdését). A 3001 vámtarifaszám alá osztályozás kizárt, lévén nem a 30. árucsoport értelmében vett terápiás vagy megelőző célú termék.
                  Tulajdonságaira tekintettel a terméket ezért a 1901 vámtarifaszám alá kell osztályozni, mint a 0401–0404 vámtarifaszám alá tartozó árukból készített élelmiszer-készítményt (lásd még a HRM 19. árucsoport, Általános megjegyzések, első bekezdését).